Ymrwymiad i Gyfrifoldeb Personol

**at ddefnydd unrhyw un sy’n dymuno ymrwymo i ddysgu mwy am Gyfiawnder, Urddas a Chydlyniad**

Diben Ymrwymiad i Gyfrifoldeb Personol

Diben yr ymrwymiad hwn yw ar gyfer:

* Datblygu eich addysg a’ch datblygiad eich hun.
* Eich helpu i gymryd cyfrifoldeb personol o ran materion Cyfiawnder, Urddas a Chydlyniad.
* Amlinellu’r hyn a gredwch chi allai fod yn ‘fylchau’ o ran sgiliau a gwybodaeth.
* Eich helpu i gynllunio sut i ymdrin â’r anghenion hyn o ran datblygiad.
* Sicrhau cydweithio da ac addysg adeiladol rhyngoch chi a’r Eglwys Fethodistaidd.
* Helpu’r Eglwys Fethodistaidd ar ein taith ni tuag ate newid i fod yn Eglwys o gyfiawnder, urddas a chydlyniad.

Cefndir

Mae’r Eglwys Fethodistaidd yn cydnabod bod ei holl aelodau â llawer i’w dderbyn, ei gyfrannu a’i ddysgu o fewn bwyd Cymuned yr Eglwys Leol ac mae’r cyfranogiad hwnnw yn addoliad a chyfeillach yr Eglwys yn caniatáu i ffydd dyfu a datblygu.

Drwy’r ‘Strategaeth Cyfiawnder, Urddas a Chydlyniad’ mae’r Gynhadledd Fethodistaidd (2021) wedi ymrwymo:

* i amrywiaeth gyfoethog y bobl yn yr Eglwys Fethodistaidd gael ei hadnabod yn destun diolchgarwch, dathliad a moliant
* i ddileu pob gwahaniaethu a rheolaeth drwy orfodaeth o fewn yr Eglwys Fethodistaidd, ac i’r holl bobl gael eu trin gyda chyfiawnder ac urddas ledled yr Eglwys Fethodistaidd;
* i symudiad yn y patrwm (newid sylfaenol) yn niwylliant, ymarfer ac ymagwedd yr Eglwys Fethodistaidd fel bod pob Methodist yn gallu cyfranogi yn llawn o fywyd yr Eglwys.

**Fy Ymrwymiad**

Rwyf i’n ymwybodol o’m hangen i ddysgu sut i integreiddio a byw gydag ‘arallrwydd’ pobl eraill heb ragfarn na gwahaniaethu.

Rwyf i wedi sylwi ar y bwlch a ganlyn yn fy ngwybodaeth neu sgiliau:

*Rwyf wedi cydnabod fy mod i wedi tueddu i roi pobl o leiafrifoedd ethnig i gyd mewn grŵp gyda’i gilydd, lle mewn gwirionedd y mae ganddyn nhw storïau a chefndiroedd gwahanol iawn ac mae eu treftadaeth genedlaethol nhw o wledydd gwahanol, cyfandiroedd gwahanol, hyd yn oed. Nid oes gennyf i fawr o wybodaeth am y lleoedd hyn ac rwy’n dechrau sylweddoli bod rhai o’r rhagdybiaethau sydd gennyf i am fy nghyfeillion wedi bod yn rhy syml neu’n anghywir, hyd yn oed. Rwy’n deall nawr fod rhai o’r sylwadau a wnês i neu gwestiynau a ofynnais iddyn nhw, er o fwriad caredig, wedi bod yn syrffedus iddyn nhw, neu hyd yn oed yn sarhaus.*

Rwyf i am geisio dysgu rhagor drwy’r camau canlynol:

* + *Gwrando yn astud ar yr hyn y mae fy ngyfeillion i’n ei ddweud mewn gwirionedd, heb unrhyw ragdybiaethau*
	+ *Darllen a gwrando ar erthyglau sy’n egluro profiadau rhai o dreftadaeth lleiafrifoedd ethnig yn y DU, yn arbennig felly yn yr eglwys*

O ganlyniad i’r hyn a ddysgaf fe fyddaf i’n…

*Gallu cynnal sgyrsiau gyda rhai y mae eu cefndiroedd diwylliannol yn wahanol i’m cefndir i, heb ragdybiaethau, rhagfarnau na stereoteipiau.*

Pa dystiolaeth bersonol a allwn i gynnig i’w rannu gyda’r eglwys?

*Fe fyddwn i’n hapus i rannu fy mhrofiad gydag eraill sydd ar yr un daith addysgol. Os byddaf i’n canfod llyfrau, erthyglau a fideos da rwyf i am eu rhannu nhw ag eraill, yn union fel rhoddwyd adnoddau i mi gan eraill.*

Pobl ac adnoddau a allai fod o gymorth i mi ….

* + *Fe wyliais i fideo o’r enw ‘Dear White Church (the British POC Experience)’a agorodd fy llygaid i mewn gwirionedd. Rwyf i am chwilio am fideos eraill, ac erthyglau a llyfrau a all fy helpu i ddeall profiadau pobl o gefndiroedd lleiafrifoedd ethnig yn yr eglwys.*
	+ *Gall gwrando ar fy ffrindiau yn yr eglwys fy helpu i. Rwy’n sylweddoli nad eu cyfrifoldeb nhw yw fy nysgu i ac nid oes gennyf i unrhyw hawl i ddisgwyl hynny ganddyn nhw, fy nghyfrifoldeb i yw dysgu. Er hynny, fe allaf i fod â diddordeb gwirioneddol ynddyn nhw yn bobl, a gofyn cwestiynau agored iddyn nhw, gwrando yn ofalus ar yr hyn y maen nhw’n ei ddweud, ac yn siarad amdanyn nhw a’u treftadaeth yn y ffordd y maen nhw’n siarad amdanyn nhw eu hunain. Felly heb ofyn iddyn nhw roi addysg i mi, fe allaf i ddysgu wrth wrando arnyn nhw’n fwy gofalus.*

Os oes unrhyw gwestiynau, fe allech chi gysylltu â swyddog Cydraddoldeb, Amrywiaeth a Chynhwysiant eich talaith, neu anfon ebost Equality&diversity@methodistchurch.org.uk